Transcript | Ζωντανή Βιβλιοθήκη

Στόχοι του μαθήματος

Να γνωρίσουμε πραγματικά παραδείγματα επιτυχημένων επιχειρηματιών

Να καταλάβουμε πώς αντιμετώπισαν εμπόδια, τι συνέβαλε στην επιτυχία τους

Να πάρουμε συμβουλές από τους ανθρώπους που πραγματικά επιχειρούν (δοκιμάζουν) και τα καταφέρνουν

Αριθμός Συμμετεχόντων: 15

Συνολική Διάρκεια: 60’

Το υλικό συνοδεύεται από επιπλέον ασκήσεις για τους συμμετέχοντες.

Περιεχόμενο

Ο εκπαιδευτής συστήνεται στην ομάδα και περιγράφει τη φύση του εργαστηρίου και τι αναμένεται να γίνει σήμερα.

Παρουσιάζονται σύντομα οι ομιλητές από τον εκπαιδευτή και συστήνονται/χαιρετούν ένας ένας.

Ξεκινάνε οι παρουσιάσεις (10’ + 15’ ερωτήσεις)

Επαναλαμβάνετε το ίδιο σχήμα για τον αριθμό των ομιλητών που έχετε κοντά σας.

Προσοχή-Προετοιμασία

Η επιλογή των ομιλητών είναι πάρα πολύ σημαντική γιατί ουσιαστικά προτείνει πρότυπα. Επομένως, η κουλτούρα τους, το αξιακό τους σύστημα, το προφίλ τους πρέπει να ταιριάζει με την κατεύθυνση που θέλει η έκαστη εκπαιδευτική ομάδα/εκπαιδευτικό ινστιτούτο να δώσει στους συμμετέχοντες.

Είναι απαραίτητο τα εγχειρήματα που παρουσιάζονται να είναι επιχειρήσεις ή να έχουν επιχειρηματική δραστηριότητα. Είναι άτοπο και παραπλανητικό να εμφανίζονται φιλανθρωπικά εγχειρήματα, καθώς ο στόχος του προγράμματος είναι να καλλιεργήσει το επιχειρηματικό πνεύμα.

Χρειάζεται να υπάρχει ποικιλία στα εγχειρήματα που παρουσιάζονται, όπως και στους ομιλητές. Προσέξ’τε να υπάρχει διαφορετικότητα φύλου, αναπηρίας, ηλικίας, ενασχόλησης, αλλά και αντικειμένου- να μην κάνουν όλοι υπηρεσίες προσβασιμότητας, ηλεκτρονικά καταστήματα κλπ. Είναι κρίσιμο να υπάρχει εκπροσώπηση διαφορετικών τομέων για να τονιστεί η ευρύτητα της επιχειρηματικότητας και της καινοτομίας.

Για να είναι ενδιαφέρον το εργαστήριο, 3 ομιλητές είναι το μέγιστο των καλεσμένων. Είναι επίσης σημαντικό να ελέξγχετε τις παρουασιάσεις τους πριν, ώστε να μην πάρουν πάνω από 10λεπτά παρουσίασης ο καθένας. Οι συμμετέχοντες θα ξεχάσουν τι έλεγε ο κάθε ομιλητής και το σημαντικό είναι να φύγουν με ένα αίσθημα έμπνευσης, ενδυνάμωσης, στάσης “Μπορώ κι εγώ”. Άρα, η πολλή πληροφορία δεν προσφέρει κάτι. Η αφήγηση και περιγραφή γεγονότων, ναι. Να ενθαρρύνετε τους ομιλητές να παρουσιάσουν ιστορίες του επιχειρηματικού τους ταξιδιού.

Να στείλετε σε όλους τους ομιλητές ένα template για να χρησιμοποιούν όλοι το ίδιο και να διευκολύνετε τη δουλειά τους.

Ενδεικτικές ερωτήσεις για να ακολουθήσουν είναι:

Πώς ξεκίνησες και γιατί το επιχειρηματικό σου εγχείρημα; Τι ήταν το έναυσμα; Πώς πήρες την απόφαση;

Ποια ήταν τα πρώτα βήματα; Πόσο καιρό πήρε να φτάσεις εδώ που είσαι σήμερα;

Ποια εμπόδια συνάντησης; Πώς τα ξεπέρασες;

Ποια ήταν η μεγαλύτερή σου αποτυχία; Τι έγινε; Τι έμαθες;

Τι συμβουλή θα έδινες τώρα στον εαυτό σου όταν ξεκινούσε;

Τι συμβουλή θα έδινες στους συμμετέχοντες, που γνωρίζουν τώρα την επιχειρηματικότητα;